CELEX: 32008R0392
Language: hr
Date: 2008-04-30 00:00:00
Title: Uredba Komisije (EZ) br. 392/2008 od 30. travnja 2008. o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Ternasco de Aragón (ZOZP))

03/Sv. 53
            
            
               HR
            
            
               Službeni list Europske unije
            
            
               151
            
         32008R0392
   
               L 117/16
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 392/2008
   od 30. travnja 2008.
   o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Ternasco de Aragón (ZOZP))
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,
   budući da:
   
               (1)
            
            
               U skladu s prvim podstavkom članka 9. stavka 1. i s člankom 17. stavkom 2. Uredbe (EZ) br. 510/2006, Komisija je razmotrila zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Ternasco de Aragón” registriranu Uredbom Komisije (EZ) br. 1107/96 (2).
            
         
               (2)
            
            
               Svrha je zahtjeva izmijeniti specifikaciju opisa proizvoda povećanjem raspona težine trupla „Ternasco de Aragón” s 8,5 – 11,5 kg na 8 – 12,5 kg. Također se briše naznaka žive vage kod klanja budući da taj parametar kakvoće znači ponavljanje provjerenih mjerenja težine trupla.
            
         
               (3)
            
            
               Komisija je ispitala tu izmjenu i odlučila da je opravdana. Budući da je to manja izmjena u smislu članka 9. Uredbe (EZ) br. 510/2006, Komisija je može prihvatiti bez primjene postupka utvrđenog člancima 5., 6. i 7. te Uredbe.
            
         DONIJELA JE OVU UREDBU:
   Članak 1.
   Specifikacija za zaštićenu oznaku zemljopisnog podrijetla „Ternasco de Aragón” izmjenjuje se u skladu s Prilogom I. ovoj Uredbi.
   Članak 2.
   Konsolidirana verzija sažetka u kojoj su sadržani glavni elementi specifikacije navedena je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2008.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 93, 31.3.2006., str. 12. Uredba kako je izmijenjena Uredbom (EZ) br. 1791/2006 (SL L 363, 20.12.2006., str. 1.).
   
      (2)  SL L 148, 21.6.1996., str. 1. Uredba kako je zadnje izmijenjena Uredbom (EZ) br. 1486/2007 (SL L 330, 15.12.2007., str. 15.).
   
      PRILOG I.
      Prihvaćaju se sljedeće izmjene specifikacije za zaštićenu oznaku zemljopisnog podrijetla „Ternasco de Aragón” (Španjolska):
      
         Opis proizvoda
      
      Naznaka žive vage kod klanja od 18–24 kg briše se jer taj parametar kakvoće znači ponavljanje mjerenja koje je već provjereno težinom trupla, što je točnije i objektivnije.
      Raspon težine trupla za „Ternasco de Aragón” se povećava na 8–12,5 kg. Kakvoća trupla i mesa proizvoda obuhvaćenog zaštićenom oznakom zemljopisnog podrijetla ostaje ista, u skladu s ispitivanjima i pokusima provedenima u vezi s time.
   
   
      PRILOG II.
      
         SAŽETAK
      
      UREDBA VIJEĆA (EZ) br. 510/2006
      „TERNASCO DE ARAGÓN”
      EZ br.: ES/ZOZP/117/0096/19.10.2005.
      
         ZOI ( ) ZOZP (X)
      
      U ovom su sažetku navedeni glavni elementi specifikacije proizvoda u informativne svrhe.
      1.   Nadležno tijelo u državi članici
      
      
                  Naziv
               
               
                  :
               
               
                  Subdirección General de Calidad y Promoción Agroalimentaria - Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Adresa
               
               
                  :
               
               
                  C/Paseo Infanta Isabel no. 1
               
            
                  Tel.
               
               
                  :
               
               
                  91 347 53 97
               
            
                  Faks.
               
               
                  :
               
               
                  91 347 54 10
               
            
                  e-mail
               
               
                  :
               
               
                  sgcaproagro@mapya.es
               
            2.   Skupina koja podnosi zahtjev
      
      
                  Naziv
               
               
                  :
               
               
                  Regulatorno tijelo za ZOZP „Ternasco de Aragón”
               
            
                  Adresa
               
               
                  :
               
               
                  Ctra. Cogullada, s/n, Mercazaragoza — Edificio Centrorigen — 50014 Zaragoza
               
            
                  Tel.
               
               
                  :
               
               
                  976 470813
               
            
                  Faks.
               
               
                  :
               
               
                  976 464813
               
            
                  e-mail
               
               
                  :
               
               
                  info@ternascodearagon.es
               
            
                  Sastav
               
               
                  :
               
               
                  Proizvođači/Prerađivači (X) ostalo ( )
               
            3.   Vrsta proizvoda
      
      Razred 1.1. Meso
      4.   Specifikacija (sažetak zahtjeva prema članku 4. stavku 2.)
      4.1.   Naziv
      
      „Ternasco de Aragón”
      4.2.   Opis
      
      Meso je od janjadi sljedećih vrsta: rasa Aragonesa, ojinegra de Teruel i roya Bilbilitana. „Ternasco de Aragón”, mora potjecati od janjadi starosti od 70 do 90 dana kod klanja, bez obzira na spol (nekastriranih mužjaka ili ženki). Težina trupla je od 8 do 12,5 kg. Masnoća je čvrsta i bijela, pravocrtnog profila sa subkonveksnom tendencijom i zaokruženim rubovima. Meso je nježno, sočno, mekane teksture, svijetloružičasto.
      4.3.   Zemljopisno područje
      
      Autonomna zajednica Aragón.
      4.4.   Dokaz izvornosti
      
      Meso obuhvaćeno ZOZP-om potječe s gospodarstava koja su smještena u proizvodnom području i registrirana kod regulatornog tijela. Uzgoj, klanje, rezanje i pakiranje nadzire regulatorno tijelo. Meso se stavlja na tržište s jamstvenim listom koji odobrava regulatorno tijelo.
      4.5.   Metoda proizvodnje
      
      Janjad potječe od pasmina „Rasa Aragonesa”, „Ojinegra de Teruel” i „Roya Bilbilitana”. Klanje, skidanje kože i vađenje utrobe provodi se u skladu sa zakonski propisanim metodama. Trupla se ostavljaju da se zrače, sve dok unutarnje mišićno tkivo ne postigne odgovarajuću temperaturu za zrenje i prijevoz. Trupla se drže na temperaturi od 3-4 °C u vremenskom razdoblju do 24 sata, a u razdoblju duljem od toga na temperaturi od 1-3 °C; čuvaju se najdulje šest dana.
      4.6.   Povezanost
      
      Uvjeti kontinentalne klime toga područja s oskudnom vegetacijom (s malo padalina, jakim vjetrovima i velikim temperaturnim razlikama) pospješuju razvoj tri domaće pasmine čije je glavno svojstvo rani rast. Budući da u ranoj dobi dostižu optimalan stupanj masnog udjela, one daju izvanredno meso cijenjene kakvoće.
      4.7.   Inspekcijsko tijelo
      
      
                  Naziv
               
               
                  :
               
               
                  Regulatorno tijelo za ZOZP „Ternasco de Aragón”
               
            
                  Adresa
               
               
                  :
               
               
                  Ctra. Cogullada, s/n, Mercazaragoza — Edificio Centrorigen — 50014 Zaragoza
               
            
                  Tel.
               
               
                  :
               
               
                  976 470813
               
            
                  Faks.
               
               
                  :
               
               
                  976 464813
               
            
                  e-mail
               
               
                  :
               
               
                  info@ternascodearagon.es
               
            Regulatorno tijelo za oznaku izvornosti „Ternasco de Aragón” ispunjava zahtjeve utvrđene standardom EN-45011.
      4.8.   Označivanje
      
      Na naljepnicama mora biti naziv „Ternasco de Aragón”. Naljepnice i žigove odobrava, numerira i izdaje regulatorno tijelo.